# Cyklistika

### Z Wikipédie

Cyklistika je jazda na bicykli s rekreačným, športovým, turistickým alebo dopravným zameraním. Cieľom športovej cyklistiky je zdolanie trate na dráhe, ceste alebo v teréne v čo najkratšom čase.

## [úprava] Rozdelenie

Športová cyklistika má niekoľko disciplín

Rýchlostná cyklistika

- dráhová cyklistika
- cestná cyklistika

Terénna cyklistika

- horská cyklistika
- cyklokros

Sálová cyklistika

- bicyklebal
- krasojazda

## [úprava] Dráhová cyklistika

Dráhová cyklistika

Preteky dráhovej cyklistiky sa konajú na uzavretom okruhu, zvanom velodrom. Dlžka okruhu velodromu môže byť od 150 do 400 m. V súčastnosti sú štandardom dĺžky 250, 333,33 a 450 metrov, šírka okruhu je približne 8 metrov. Okruh sa skladá z dvoch zákrut a dvoch rovín. Na rovinách je klopenie dráhy len mierne, okolo 10°, v zákrutách môže byť až 42°. Materiálom, z ktorého je okruh, je najčastejšie v krytých velodromoch drevo (parkety), alebo pre otvorené velodromy betón . Prvé cyklistické dráhy vznikali na prelome 60. a 70. rokov 19. storočia vo Francúzsku, Nemecku a USA.

Na dráhe sa jazdí mnoho disciplín. Ich podstatou môže byť dosiahnutie čo nejlepšieho času, predbehnutie protivníka alebo získanie väčšieho poču bodov. Dráhové disciplíny rozdeľujeme na šprintérske a vytrvalostné.

### [úprava] Šprintérske disciplíny

#### [úprava] Šprint

Preteká sa na tri kolá. Najskôr individuálne kvalifikácie, kde sa každému pretekárovi meria čas na posledných 200 metroch pred cieľom. Vopred určený počet pretekárov je potom podľa kvalifikačných časov nasadených proti sebe do dvojíc (najrýchlejší proti najpomalšiemu atď.). Ďalej už proti sebe bojujú vyradzovacím spôsobom. Do ďalšieho kola postupuje vždy ten z dvojice cyklistov, ktorý svojho súpera porazí v dvoch rozjazdách.

V tejto disciplíne získal slovenský cyklista Anton Tkáč zlatú medailu na Olympijských hrách 1976 v Montreale.

#### [úprava] Keirin

Keirin

Je to výhradne mužská disciplína. Preteká sa na 2 km. Najskôr skupina pretekárov ide za motocyklom, ktorý udáva postupne sa zvyšujúce tempo. Pri nájazde do predposledného okruhu motocykel odstúpi a pretekári šprintujú do cieľa.

#### [úprava] Časovka

Pre tejto disciplíne je na trati vždy len jeden cyklista a cieľom je v čo najkratšom čase prejsť vymedzenú vzdialenosť. Na programe olympijských hier a majstrovstiev sveta pretekajú muži na 1 km a žena na 500 m trati s pevným štartom. Niekedy sa stretávame aj s označením pevný kilometer.

### [úprava] Vytrvalostné disciplíny

#### [úprava] Stíhací pretek

Stíhací pretek je v individuálnej podobe disciplínou mužskou i ženskou. Pravidlá určujú pre mužov trať dlhú 4 km, pre ženy 3 km, štart je pevný. Podobne ako pri disciplíne šprint sa pretekári najskôr rozdeľujú podľa kvalifikačných časov do dvojíc. Potom štartujú súčastne na protiľahlých rovinách a cieľom je zdolať trať v rýchlejšom čase než súper. Pokiaľ jeden z pretekárov súpera doženie ešte pred zdolaním určenej vzdialenosti, jazda okamžite končí jeho víťazstvom.

Podobne sa preteká i v stíhacom preteku družstiev. Jedná sa výhradne o mužskú disciplínu, v ktorej proti sebe stoja štvorčlenné družstvá. Všetci pretekári z každého družstva štartujú súčasne z jednej čiary, po štarte sa zoradia za sebou a pravidelným striedaním sa snažia dosiahnuť čo najvyššiu rýchlosť. Nie je nutné, aby jazdu dokončili všetci štyria, počíta sa čas tretieho pretekára z družstva.

#### [úprava] Olympijsky šprint

Na protiľahlých rovinách proti sebe nastupujú dve družstvá po troch pretekároch a pretek sa ide na tri okruhy s pevným štartom. Každý z členov družstva musí byť na čele po dobu jedného okruhu. Prvý okruh idú družstvá s tromi pretekármi, potom vedúci pretekár odstúpi a prenechá vedenie druhému, v nájazde do tretieho kola odstupuje aj druhý pretekár a úlohou zostávajúceho je dôsť do cieľa v čo najkratšom čase.

#### [úprava] Bodovací pretek

Väčšia skupina (približne 30-členná) individuálnych pretekárov sa stretáva na trati dlhej 40 km (muži) alebo 25 km (ženy). Pretekári jazdia po okruhu a snažia sa zbierať body na prémiových šprintoch, ktoré sú vypísané po každých dvoch kilometroch, alebo po 10 okruhoch. Cieľový šprint je bodovaný dvojnásobne. Víťazom sa stane pretekár s najväčším počtom dokončených kôl, pri rovnosti prejdených kôr medz viacerými pretekármi rozhoduje počet nazbieraných bodov.

#### [úprava] Pretek dvojíc (Madison)

Preteká väčší počet dvojčlenných družstiev na vzdialenosť niekoľko desiatok kilometrov. Príslušníci každej dvojice sa v pretekoch striedajú, vždy jeden odpočíva a ide miernejším tempom, zatiaľčo druhý sa ho snaží dobehnúť o celé kolo. Potom si úlohy vymenia. Pretek je preložený bodovacími šprintmi. víťazí dvojica, ktorá vo vypísanom čase dokončí najviac kôl. Pri rovnosti počtu kôl medzi viacerými družstvami rozhoduje počet získaných bodov.

### [úprava] Hodinový pretek

Bicykel Eddyho Merckxa na ktorom vytvoril svetový rekord v hodinovom preteku.
Ondřej Sosenka

Špeciálnou cyklistickou disciplínou je hodinový pretek (hodinovka). Na dráhe je len jeden pretekár, ktorý sa pokúša prejsť za jednu hodinu čo najviac kilometrov.

História hodinovky sa začala v roku 1893, keď francúz Henri Desgrange, neskorší zakladateľ a riaditeľ súťaže Tour de France, prešiel na hlinenej dráhe 35,325 km. So zdokonaľujúcimi sa pretekárskymi bicyklami sa zlepšoval aj čas v tejto disciplíne. Už v roku 1898 američan Willie Hamilton prekročil hranicu 40 km výkonom 40,781 km. Do historických tabuliek sa zo známych cyklistov zapísali v hodinovke aj Fausto Coppi, Jacques Anquetil či Eddy Merckx. Práve Merckx vytvoril v roku 1972 rekord s hodnotou 49,431 km, na jeho dosiahnutie využil dráhu v Mexico City, ktorá sa nachádza v nadmorskej výšky 2 240 m n. m.

V osemdesiatych rokoch 20. storočia sa začalo experimentovať s diskovými kolesami, ktoré majú menší aerodynamický odpor a väčšiu zotrvačnosť. Hodnota rekordu začala opať stúpať, v roku 1984 prekonal talian Francesco Moser hranicu 50 km výkonom 50,808 km.

Ďalšie vylepšienia bicyklov (atypický posed, atypické riadidlá, ultraľahké materiály) prispeli k posunutiu rekordu. V roku 1996 dosiahol američan Christopher Boardman výkon 56,375 km. Po tomto rekorde zasiahla Medzinárodná cyklistická únia (UCI), ktorá stanovila podmienky za akých sa môže ísť hodinový pretek na svetový rekord. Za platný svetový rekord bol vyhlásený výkon Eddyho Merckxa z roku 1972, pretože bol posledný ktorý sa uskutočnil na bicykli klasickej konštrukcie, s „baranmi“ a drôtenými výpletmi kolies. Ostatné výkony, ktoré sa uskutočnili na špeciálnych bicykloch označila UCI za „najlepšie svetové výkony“.

V roku 2000 sa Christopher Boardman opäť pokúsil o prekonanie rekordu na klasickom bicykli. Jeho pokus bol úspešný - Merckxa prekonal o 10 metrov, výkonom 49,441 km. Aktuálny svetový rekord s hodnotou 49,700 km utvoril 19. júla 2005 čech Ondřej Sosenka v Moskve.

## [úprava] Cestná cyklistika

Preteky cestnej cyklistiky sa konajú na bežných cestách s tvrdým povrchom, ako napr. asfalt, betón, prípadne aj kamenné kocky, tzv. mačacie hlavy. Podľa dĺžky trvanía rozdeľujeme cestné preteky na jednorázové a etapové. Jednodňové preteky mávajú rôznu dĺžku, približne okolo 150 km, no bývajú aj dlhšie, ako napríklad pretek Bordeaux-Paríž, ktorý má dĺžku až 600 km. Etapové preteky trvajú od troch dní (napr. Vuelta al País Vasco) až do troch týždňov (napr. Tour de France). Takisto celková dĺžka pretekov je rôzna - od cca 500 až do 3000 km.

Cestných pretekov sa zúčastňujú cyklistické družstvá (tímy), každé družstvo má rovnaký počet pretekárov (ich počet je približne 10, záleží od konrétneho preteku). Jednotlivých pretekárov nominuje vedenie tímu podľa ich individuálnych schopností a s ohľadom na konkrétne preteky. Tím má väčšinou svojho lídra, pre ktorého pracujú ostatní členovia tímu, tzv. domestici.

V etapových pretekoch bývajú rôzne druhy etáp. Pri dlhšie trvajúcich pretekoch to obvykle býva úvodný prológ, t.j. krátka (približne 10 km) časovka jednotlivcov, dlhšia časovka jednotlivcov (približne 50km) - môže byť rovinnatá alebo horská, časovka družstiev - a medzi tým „bežné“ etapy s hromadným štartom aj dojazdom celého pelotónu. Bežná etapa má približne nasledovný priebeh: Štart býva zvyčajne v meste kde bol deň predtým dojazd etapy. Úvodných niekoľko kilometrov (zvyčajne kým sa nedostanú pretekári von z mesta) ide pelotón pokojným tempom, až kým nie je vyhlásený tzv. „ostrý“ štart. Počas etapy bývajú rýchlostné a horské prémie, na ktorých zvyčajne prví traja pretekári získavaju body do súťaží o najaktívnejšieho pretekár (rýchlostné prémie) alebo do súťaže o najlepšieho vrchára (horské prémie). Horské prémie sú rozdelené do rôznych kategérií podľa obtiažnosti stúpania - čím ťažšie stúpanie tím viac bodov získavajú prví pretekári. Dojazd etapy môže byť na rovine alebo do kopca, podľa toho o víťazstvo bojujú buď špecialisti špurtéri alebovrchári. Celkovým víťazom pretekov sa stáva ten pretekár, ktorý dosiahne najkratší celkový čas, ktorý je súčtom časov jednotlivých etáp. Pretekár, ktorý získa naviac bodov na rýchlostých prémiách a cieľových špurtoch sa stáva víťazom súťaže o najaktívnejšieho pretekára, súťaž o najlepšieho vrchára vyhráva pretekár ktorý nazbiera najviac bodov na horských prémiách.

## [úprava] Horská cyklistika

Horská cyklistika

### [úprava] Pozri aj

- horský bicykel

## [úprava] Cyklokros

Cyklokrosové preteky

Cyklokros je špecifická cyklistická disciplína, niečo na pomedzí medzi cestnou a horskou cyklistikou. Na cyklokros sa používajú bicykle, ktoré sú svojou konštrukciiou podobné cestným, len majú širšie pneumatiky. Preteká sa na okruhoch, na ktorých sa striedajú rôzne povrchy: asfalt, tráva, prejazdy cez vodu. Na niektorých úsekom musia pretekári z bicykla zosadnúť a niesť ho na chrbte.

Zo slovákov získal v cyklokrosse najväčší úspech Ondrej Glajza, majster sveta z rokov 1985 a 1989.

## [úprava] Bicyklebal

Bicyklebalový zápas

Bicyklebal je šport podobný futbalu, ale hráči na ihrisku jazdia na bicykloch. Ihrisko má rozmery 14x11 metrov, na užších stranách sú dve bránky (2x2 m). Proti sebe súperia dve dvojčlenné družstvá. Hráči kontrolujú pohyb lopty po ihrisku pomocou špeciálnych bicyklov bez bŕzd a s pevným prevodom. Ďalej sa môžu lopty dotkúť len hlavou. Brankár môže zakročiť akokoľvek. Nie je prípusné dotknúť sa nohou zeme.

Poprvýkrát bola táto hra predtavená v roku 1893 nemco-američanom Nicholasom Edwardom Kaufmannom. Prvé majstrovstvá sveta sa konali v roku 1929.

Najúspešnejšími hráčmi bicyklebalu všetkých čias sú bratia Pospíšilovci, ktorý dokázali získať titul majstrov sveta dvadsaťkrát.

## [úprava] Krasojazda

Krasojazda

Krasojazda je šport podobný gymnastike. Pretekári sa na špeciálnych bicykloch s pevným prevodom pohybujú po ihrisku s rozmermy 14x11 metrov. Počas svojej jazdy predvádzajú cviky, ktoré im rozhodcovia hodnotia a bodujú.

Zdroj: "http://sk.wikipedia.org../../../c/y/k/Cyklistika.html"

Kategórie: Šport | Cyklistika

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Български
- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- Italiano
- Nederlands
- Português